Az Oktatási és Szociális Bizottság 10 igen szavazattal, 2 tartózkodással és ellenszavazat nélkül az alábbi határozatot hozta:

**311/2016. (X.25.) OSzB. sz. határozat**

1. Az Oktatási és Szociális Bizottság a „Tájékoztató az önkormányzat működtetői feladatkörének megszűnésével kapcsolatos jövőbeni feladatokról” című előterjesztést megtárgyalta. A Bizottság kéri a polgármestert, hogy a Klebelsberg Intézményfenntartó Központ jogutódjaként létrejövő tankerületi központtal a működtetési feladatok átadásával összefüggő egyeztetéseket lefolytassa, és az átadással kapcsolatos megállapodást terjessze a Közgyűlés soron következő ülése elé.
2. A Bizottság kéri a Polgármestert, hogy működtetői feladatok átadásával összefüggésben a Szombathelyi Szolgáltatási Szakképzési Centrummal megkötött vagyonkezelői szerződés módosításáról egyeztessen a Szakképzési Centrummal, és a módosítás tervezetét terjessze azt a Közgyűlés soron következő ülése elé.
3. A Bizottság kéri a Polgármestert, hogy a Szombathelyi Köznevelési GAMESZ alapító okiratának módosítását terjessze azt a Közgyűlés soron következő ülése elé.
4. A Bizottság kéri a Szombathelyi Köznevelési GAMESZ-t, hogy az átadás zökkenőmentes lebonyolítása érdekében a tankerületeken keresztül megküldött adatkérő táblák kitöltéséről gondoskodni, az általános iskolák és gimnáziumok működtetésében közreműködő 108 fő dolgozó átkerülésével kapcsolatos egyeztetések lefolytatása során a közalkalmazottak érdekeit képviselni szíveskedjék.
5. A Bizottság kinyilvánítja szándékát arra vonatkozóan, hogy – az Önkormányzat költségvetési lehetőségeit figyelembe véve – a szombathelyi iskolákat a jövőben is támogatni, az elmúlt években elindult programokat, fejlesztéseket folytatni kívánja.

**Felelősök:** Rettegi Attila, az Oktatási és Szociális Bizottság elnöke

 /dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. december 15. /az 1. 2. és 3. pontok vonatkozásában/

 2016. december 31. /a 4. pont vonatkozásában/

2017. évi költségvetés jóváhagyása, illetve folyamatos /az 5. pont vonatkozásában/